Erling Christie
Store norske leksikon,Språk og litteratur,Norsk og samisk litteratur,Norges litteratur 1960-2000,Norsk lyrikk 1960-2000
Erling Christie var en norsk lyriker og kritiker. Han vakte tidlig oppmerksomhet som kritiker og essayist, særlig ved sitt inngående kjennskap til nye strømninger i nordisk og angelsaksisk lyrikk. Han utgav en del litterære essayer under tittelen Tendenser og profiler (1955).
Selv debuterte han som lyriker med samlingen Drøm om havet (1954), som ble fulgt av Serenade for blå gitar (1956), Mens vi venter (1958) og den sterkt satiriske Minus (1959). Sitt gjennombrudd fikk Christie med samlingen Tegnene slukner (1960). Han var lenge avhengig av de forbildene som hadde inspirert ham, men forfatterskapet er preget av sterkt stigende selvstendighet og modenhet og av en dyp tro på poesien som en vei til erkjennelse.Christie ble rammet av en ulykke i 1960. Les mer i Store norske leksikon Erling Christie i Norsk biografisk leksikon Litteratur Borge, Torunn: «Bare luft er gratis : et portrett av Erling Christie» i Samtiden, nr. 5/6 (1996), 2-6 Borge, Torunn & Henning Hagerup: «'For sent og for tidlig' : om forfatteren Erling Christie, hans samtid og et norsk dilemma» i Samtiden, nr. 5/6 (1996), 7-16 Christie, Erling: Modernisme og tradisjon : essays og artikler 1949-1959, 1983 (bibliografi over Erling Christies tidsskrift- og avispublikasjoner: 263-94), isbn 82-03-11189-0, Finn boken  Lombnæs, Andreas G.: «Etterord» i Christie, Erling: Samlede dikt, 1998, 165-79, isbn 82-03-17970-3 Lombnæs, Andreas G.: «Fra det drømte hav til verden her : en utviklingslinje i Erlling Christies lyrikk» i NLÅ 1976, 88-102 Rottem, Øystein: Norges litteraturhistorie, b. 6: Fra Brekke til Mehren, 1995, isbn 82-02-15476-6, Finn boken  Vold, Jan Erik: Tydelig, 33 : essays 1965-1998, 1999 («Og undring rører vår uro : om Erling Christies diktning»: 109-22), isbn 82-05-26494-5, Finn boken